stanford-oval/wikipedia huggingface dataset:
יהודה בן בנימין ענו
חייו

מעט מאוד ידוע על חייו. הוא חי ופעל באיטליה במאה ה-13. הוא חיבור מספר חיבורים, ביניהם פירוש שכתב על חיבורו של הרי"ף, וכן פירוש על התלמוד, ועוד.
מתלמידיו ניתן למנות את בן דודו רבי צדקיה בן אברהם בעל שיבולי הלקט שהביא פסקים רבים שלו בספרו, וכן את אחיינו רבי יחיאל בן יקותיאל מי שמקובל שחיבר את ספר תניא (רבתי).
חיבוריו

כאמור כתב רבי יהודה פירוש על הרי"ף, וכן פירוש על מסכת שקלים ועל השאילתות. כן כתב ספר הלכות שחיטה וטרפות.
עוד מצויים בידינו פירושים שכתב על מסכתות ברכות שבת, עירובין, פסחים, מועד קטן, מגילה וחולין, ועל מסכתות קטנות - מסכת ספר תורה, מסכת מזוזה, מסכת תפלין, מסכת ציצית, וכן על הלכות טומאה.
ראו גם

משפחת הענוים
הערות שוליים

↑  פירוש ריבב"ן על מסכת שקלים, באתר תורת אמת
↑  אוצר הספרים, יצחק אייזיק בן יעקב, מספר 627.
↑  אתר הספריה הלאומית, באתר www.nli.org.il
↑  פירוש ריבב"ן על מסכת שבת, באתר היברובוקס
↑  פירוש ריבב"ן על מסכת מועד קטן, באתר היברובוקס
↑  פירוש ריבב"ן על מסכת מגילה, באתר היברובוקס
↑  פירוש ופסקי ריבב"ן - חולין, באתר היברובוקס
↑  פסקי הריבב"ן, באתר היברובוקס
| הראשונים לפי אזור גאוגרפי |
| --- | --- | --- |
| אשכנז | רבי משולם בן קלונימוס • רבנו גרשום מאור הגולה • רבי שמעון הגדול • רבי יצחק הלוי • רבי יעקב בן יקר • ריב"א • ראב"ן • רבי אליעזר ממיץ • ראבי"ה • רבי יהודה החסיד • רבי אלעזר מגרמייזא (הרקח) • רבי יצחק אור זרוע • מהר"ם מרוטנבורג • רא"ש • המרדכי • הגהות מיימוניות • תשב"ץ קטן • רבי אליעזר מטוך • רבי יצחק מדורא • האגודה • מהר"ם ס"ל • מהרא"ק • מהר"י טירנא • מהרי"ל • מהר"י וייל • תרומת הדשן • ראשונים נוספים |  |
| צרפת | רש"י • בעלי התוספות (רשב"ם • רבנו תם • ר"י הזקן • ריצב"א • רבי שמשון משאנץ) • בעל התרומה  • רבי משה מקוצי • רבי יחיאל מפריז • יצחק מקורביל (הסמ"ק) • רבנו פרץ • חכמי איוורא • רבי שמשון מקינון •  ראשונים נוספים |  |
| אנגליה | תוספות חכמי אנגליה • רבנו תם מאורליינש • רבי משה מלונדריש • רבי ברכיה מניקולא • רבי אליהו מנחם מלונדריש • רבי יעקב חזן מלונדון • ראשונים נוספים |  |
| פרובאנס | בעל האשכול • יוסף אבן פלאת • בעל העיטור • בעל המאור • הראב"ד • רבי יהונתן מלוניל • המנהיג • בעל שיטת ריב"ב • בעל ההשלמה • רבי שלמה מן ההר • רבי אברהם מן ההר • המאירי • רבי אהרון הכהן מלוניל • ראשונים נוספים |  |
| ספרד | ארבעת השבויים • רבי חנוך בן משה • רבי שמואל הנגיד • רי"ץ גיאת • רבי יצחק הברצלוני • רבי יהודה הברצלוני • רי"ף • ר"י מיגאש • רמ"ה • רבי שמואל הסרדי • רמב"ן • רבי יונה גירונדי • רא"ה • רשב"א • ריטב"א • רבי יהודה בן הרא"ש • רבנו ירוחם • מהר"ם חלאווה • אבודרהם • רבי יעקב בעל הטורים • ר"ן • רבי יוסף חביבא • רבי שמואל ירונדי (אוהל מועד) |  |
| איטליה | רבי משולם בן קלונימוס • רבי נתן מרומי (הערוך) • רבי ישעיה די טראני • רבי אליעזר בן שמואל • ריבב"ן • שבלי הלקט • ריא"ז • מהרי"ק • ראשונים נוספים |  |
| צפון אפריקה | ארבעת השבויים • רבנו חננאל • רב ניסים גאון • רי"ף • רבנו אפרים • רבי יהודה הכהן אבן סוסאן • רבי יוסף אבן עקנין • שמואל אבן ג'אמע • רבי זכריה אגמאתי • ריב"ש • רשב"ץ • רבי ישועה הלוי • רבי אפרים אנקוה |  |
| תימן | בעלי אלשרח (רבי חנניה בן ישועה • רבי נתנאל בן ישעיה • רבי זכריה הרופא • רבי סעדיה עדני • רבי דוד הלוי חמדי • רבי דוד עדני • רבי אברהם בן שלמה |  |
| מצרים | רבי שמריה בן אלחנן • רבי שמואל בן חנניה הנגיד •  רמב"ם •  רבי חננאל בן שמואל • רבי אברהם בן הרמב"ם • רב יוסף ראש הסדר • רבי פרחיה בן ניסים •  רבי דוד הנגיד • רבי תנחום הירושלמי • רבי יהושע הנגיד • רבי דוד ברבי יהושע הנגיד • ראשונים נוספים |  |
ראשונים נוספים תנאים • אמוראים • סבוראים • גאונים • ראשונים • אחרונים
| --- | --- |
בקרת זהויות :  NLI: 987007309253805171  LCCN: nr2003005037  VIAF: 97226458   WorldCat (עם VIAF): 97226458 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
טינה קוטק

כריסטין "טינה" קוטק (באנגלית: Christine "Tina" Kotek; נולדה ב-30 בספטמבר 1966) היא פוליטיקאית אמריקאית, המכהנת כמושלת אורגון. בבחירות 2022 הייתה מועמדת המפלגה הדמוקרטית לתפקיד המושל. קודם לכן, בשנים 2013–2022 הייתה יו"ר בית הנבחרים של אורגון, ומ-2007 עד להתפטרותה ב-2022 הייתה נציגת מחוז הבחירה ה-44 בבית הנבחרים המדינתי. היא הייתה הלסבית הראשונה בתפקיד יו"ר בית הנבחרים של אורגון.
ביוגרפיה

קוטק, שנולדה וגדלה ביורק שבפנסילבניה, למדה בבית הספר התיכון של העיירה דאלאסטאון. בשנת 1987 עברה לאורגון, שם השלימה באוניברסיטת אורגון לימודי תואר ראשון בלימודי דת. לאחר מכן המשיכה ללימודי תואר שני באוניברסיטת וושינגטון, וקיבלה תואר מוסמך בלימודים בין-לאומיים. טרם כניסתה לחיים הפוליטיים עבדה קוטק כמנהלת המדיניות של הארגון "Children First for Oregon", ולפני כן היא הייתה מומחית למדיניות ציבורית בבנק המזון של אורגון. היא עמדה בראש קואליציית שירותי האנוש של אורגון במהלך משבר התקציב של 2002 והייתה יושבת ראש-עמיתה של הוועדה המייעצת של המושל לענייני מדיקייד.
בשנת 2004 הפסידה קוטק בבחירות המקדימות של המפלגה הדמוקרטית לייצוג מחוז הבחירה ה-43 בבית הנבחרים של אורגון. בבחירות 2006 לעומת זאת הצליחה לנצח בבחירות המקדימות של הדמוקרטית אך הפעם במחוז הבחירה ה-44, שכלל את צפון פורטלנד. בבחירות הכלליות גברה על מועמד המפלגה הרפובליקנית עם כ-80% מקולות הבוחרים. ב-26 באפריל 2007 הואשמה קוטק בהפרת חוקי בית הנבחרים של אורגון כאשר נישקה את רעייתה במליאת בית הנבחרים כתגובה להעברת חקיקה לשוויון בנישואים. בבחירות 2008 התמודדה לתקופת כהונה נוספת בבית התחתון של בית המחוקקים, וניצבה בפני אף מתנגד בבחירות הכלליות. היא נבחרה מחדש כל שנתיים לבית הנבחרים המדינתי עד לבחירות 2020.
במרוצת השנים התקדמה קוטק בהנהגה הדמוקרטית בבית הנבחרים, ושימשה כמצליפת הסיעה הדמוקרטית במושב המחוקקים ה-75. בין ינואר ליוני 2011, כאשר בית הנבחרים התפצל שווה בשווה בין הדמוקרטים לרפובליקנים, חלקה קוטק את תפקיד יו"ר בית הנבחרים בפועל עם עמיתה הרפובליקני אנדי אולסון. ביוני 2011 נבחרה קוטק על ידי הסיעה הדמוקרטית של בית הנבחרים כמנהיגתה. לאחר שהדמוקרטים זכו בבחירות 2012 ברוב בבית הנבחרים, העמידו את קוטק לתפקיד יושב ראש בית הנבחרים של אורגון ב-2013. ב-14 בינואר 2013 נכנסה לתפקיד באורח רשמי ונבחרה מחדש ב-2015, ב-2017 וב-2019.
לאחר שהמושל ג'ון קיצהבר התפטר בפברואר 2015, מה שהוביל למינויה של מזכירת המדינה קייט בראון למושלת המדינה הזמנית, הוזכרה קוטק כמחליפתה האפשרית של בראון בתפקיד מזכירת המדינה. קוטק הכחישה את כוונתה לאייש את התפקיד ולבסוף מונתה ג'ין אטקינס למחליפתה של בראון. בדצמבר 2016 נהפכה קוטק ליושבת ראש מועצת המנהלים של ועדת הקמפיין הדמוקרטי לבית המחוקקים של אורגון.
ב-1 בספטמבר 2021 הכריזה קוטק על מועמדתה בבחירות 2022 לתפקיד מושל אורגון. היא התפטרה מתפקידה כיו"ר בית הנבחרים ב-16 בינואר 2022, וב-21 בינואר ממושבה בבית המחוקקים כדי להתמקד במסע הבחירות שלה. ב-17 במאי 2022 נבחרה למועמדת המפלגה הדמוקרטית. ביום הבחירות, 8 בנובמבר 2022, נבחרה קוטק למושלת אורגון לאחר שגברה על יריבתה כריסטין דראזן. לצד מורה הילי, שנבחרה גם היא בבחירות אלה למושלת מסצ'וסטס, קוטק היא אחת משתי הנשים הלסביות הראשונות שנבחרו לתפקיד מושל.
חיים אישיים

קוטק היא לסבית מוצהרת. ב-2005 פגשה לראשונה את איימי וילסון והן התחתנו בטקס פרטי בשנת 2017.
הערות שוליים

↑  טינה קוטק, באתר Ballotpedia (באנגלית)
↑  Lesbian lobbyist accused of violating state house rules in Oregon, באתר Advocate‏, 26 באפריל 2007 (באנגלית)
↑  ג'ף מייפס, Tina Kotek replaces Dave Hunt as Oregon House Democratic leader, באתר The Oregonian‏, 30 ביוני 2011 (באנגלית)
↑  איאן ק. קולגרן, Who will take Kate Brown's place as Oregon secretary of state?, באתר The Oregonian‏, 14 בפברואר 2015 (באנגלית)
↑  Oregon House Speaker Kotek announces run for governor, באתר AP‏, 1 בספטמבר 2021 (באנגלית)
↑  הילרי בוראד, Tina Kotek wins Democratic primary election for Oregon governor, באתר The Oregonian‏, 18 במאי 2022 (באנגלית)
↑  ריד ג'. אפסטיין, Tina Kotek, a Progressive, Will Be Oregon’s Next Governor, באתר הניו יורק טיימס, 10 בנובמבר 2022 (באנגלית)
↑  ג'ורדן וולמן, Kotek ekes out win to keep Dems in control of Oregon governorship, באתר פוליטיקו, 10 בנובמבר 2022 (באנגלית)
יובל רחמילביץ

| --- | --- |
אין תמונה חופשית
 לידה:  1 באוקטובר 1964 (בן 60) באר טוביה
 מדינה:  ישראל 
 השתייכות:   צבא הגנה לישראל
 דרגה:    סגן-אלוף
 תפקידים בשירות
 מפקד סיירת מטכ"ל
 פעולות ומבצעים
   מבצע שלום הגליל    המערכה ברצועת הביטחון  האינתיפאדה הראשונה
 עיטורים
   צל"ש אלוף
 תפקידים אזרחיים
 מנכ"ל אפימילק
 
יובל רחמילביץ (נולד ב-1 באוקטובר 1964) הוא קצין צה"ל במילואים בדרגת סא"ל, אשר פיקד על סיירת מטכ"ל.
ביוגרפיה

נולד וגדל בבאר טוביה. למד בבית הספר האזורי באר טוביה, בו שימשה אמו טליה כמנהלת.
ב-1982 התגייס לצה"ל במסגרת העתודה האקדמית והחל בלימודי הנדסת חשמל. שנה אחר כך הפסיק את לימודיו והתנדב לסיירת מטכ"ל. לאחר קורס קצינים חזר לסיירת מטכ"ל ושירת כמפקד צוות ובהמשך במספר תפקידי פיקוד נוספים ביחידה, שימש פרויקטור למבצעים מיוחדים תחת עמוס בן אברהם וסגנו של מפקד היחידה שחר ארגמן. ב-1996 מונה רחמילביץ למפקד סיירת מטכ"ל ומילא תפקיד זה עד 1998. ב-1988 זכה בצל"ש אלוף מראש אגף המודיעין על חלקו במבצע הצגת תכלית. רחמילביץ משרת במילואים כקצין באמ"ן.
לאחר שהשתחרר מצה"ל פנה לעסקים וניהל מספר חברות היי-טק. הוא הקים וניהל את חברת Riverhead Networks שנמכרה לסיסקו מערכות ושימש מנכ"ל חברת Olive Software. מ-2011 מכהן כמנכ"ל חברת אפימילק מאפיקים. מתגורר בהוד השרון.
הערות שוליים

↑  אביחי בקר, "דרך נועם", הארץ, ‏ 05.05.2000, כפי שהועלה באתר "פרש".
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
טובה (כלי נגינה)

| --- | --- |

 סיווג:  אירופוניים
 קבוצה:  כלי נשיפה
 מנעד
 
 התווים הגדולים מציינים מנעד המשותף לכל הטובות, בעוד התווים הקטנים מתייחסים לצלילים המקובלים בכתיבה לטובות קטנות או גדולות יותר
טובה בסי במול עם ארבעה שסתומים ישרים
פסל טובה בפארק הגדול בפתח תקווה
טוּבָּה עתיקה משנת 1835
טוּבָּה היא כלי נגינה ממשפחת כלי הנשיפה ממתכת. הטובה מפיקה את הצלילים הנמוכים ביותר במשפחת כלי הנשיפה מהמתכת בפרט, ובתזמורת בכלל, ומשמשת בדרך כלל לנגינת תפקידי בס. לטובה צליל רך יחסית לכלי נשיפה אחרים, וניתן לנגן בה בעוצמה רבה.
הטובה המודרנית הומצאה בשנת 1835 בגרמניה, והחליפה במהירות כלי נשיפה נמוכים כהליקון, בומברדון, אופיקלאידה וסרפנט. לעיתים משמש השם "טובה" כשם כללי לכלי נשיפה נמוכים, במיוחד במוזיקה עתיקה.
מקור השם הוא המילה הלטינית Tuba, שמשמעותה "חצוצרה". כך נקראה חצוצרה נטולת שסתומים ששימשה בצבא הרומי וכנראה דמתה לחצוצרת בארוק (ראו תמונה בקישורים חיצוניים). שמה של החצוצרה הרומאית בא מהמילה הלטינית לצינור - Tubus.
מבנה הכלי

הטובה עשויה פליז, המצופה לכה או כסף. צינור הטובה מתרחב בהדרגתיות מן הפייה ועד לפעמון. לטובה שלושה עד חמישה שסתומים, ולעיתים רחוקות אף שישה או שבעה, המשמשים להארכת הצינור ושינוי גובה הצליל. נגנים מקצועיים מנגנים בדרך כלל בטובה בעלת ארבעה שסתומים לפחות, בעוד טובות בעלות שלושה שסתומים משמשות בעיקר תלמידים וחובבים.
שלושה שסתומים בשילובים שונים מאפשרים להפיק מכלי נשיפה ממתכת סולם כרומטי - כל צליל המשמש באופן מסורתי במוזיקה המערבית. השסתום הנוסף (הרביעי), הנקרא גם שסתום באס, או שסתום קוורטה, מאפשר להאריך את צנרת הטובה כדי לנגן צלילים הנמוכים בקוורטה. שימוש נוסף הוא העלמת בעיות כיוון (זיוף) בעזרת איצבועים חלופיים (שילובי שסתומים שונים המפיקים אותו צליל בכיוון מעט שונה).
שסתומי הטובה יכולים להיות ישרים או סיבוביים.
נגינה

הנגינה בטובה מתבצעת בדרך כלל בישיבה בגלל משקלה הגדול. הנגן מניח את הכלי על ברכיו ומפעיל את השסתומים בעזרת יד ימינו. נגנים מרקע קלאסי נוהגים לשנות את אורכי הצינורות המחוברים לשסתומים בעזרת יד שמאל כדי לשפר את הכיוון של צלילים מסוימים. ישנם כלים הדורשים שימוש ביד שמאל להפעלת חלק מהשסתומים.
במקרים בהם מתבקשת נגינה בעמידה, כמו בעת נגינת תפקיד סולו, נגינה כחלק מתזמורת צועדת, או בהופעות מוזיקה פופולרית, נהוג להשתמש ברצועה או מנשא ולבחור בטובה קלה וקטנה יחסית. מחוץ לעולם המוזיקה הקלאסית, מקובל הסוזאפון ככלי לנגינה בעמידה.
תפקיד

הטובה משמשת בסגנונות והרכבים מוזיקליים מגוונים: מוזיקה קלאסית תזמורתית וקאמרית, ג'אז, מוזיקה עממית, מארש, ואף בפאנק (Funk) ורוק.
תפקיד > מוזיקה קלאסית

בתזמורת הסימפונית, בה החלה את דרכה, יש בדרך כלל טובה אחת, המנגנת תפקידי בס, מתפקדת ככלי נשיפה בסקציה וככלי סולני.
ריכרד וגנר (שהמציא גם טובה וגנריאנית) הרבה לכתוב לטובה, בין השאר במנגינת "Ride of the Valkyries"האזנה שצוטטה רבות בתרבות הפופולרית, כמו בסרט אפוקליפסה עכשיו.
קונצ'רטי לטובה נכתבו בידי המלחינים המודרניים ראלף ווהן ויליאמס, אדוורד גרגסון (Edward Gregson), ג'ון ויליאמס, רוברט פלמינג (Robert Fleming) גרי קולשה (Gary Kulesha) ויוסף הורוביץ (Josef Horovitz).
הטובה משמשת בהרכבים קאמריים, שהבולטים בהם הם רביעיית טובות האזנה וחמישיית כלי נשיפה ממתכת, הכוללת שתי חצוצרות, טרומבון, קרן יער וטובה.
תפקיד > ג'אז

בתחילת המאה העשרים תפסה הטובה (או גרסתה הנוחה לנשיאה, הסוזאפון) מקום משמעותי בעולם הג'אז ככלי בס נייד וחזק שירש הז'אנר המתפתח מהתזמורות הצועדות. בהדרגה הוחלפה הטובה בקונטרבס, ונגנים רבים ניגנו בשני הכלים, בהתאם לנדרש. גם כיום מקובל להשתמש בטובה בנגינת דיקסילנד ג'אז. גם כשהלכה ונעלמה מנוף הג'אז המשיכה הטובה להחליף את הקונטרבס בהקלטות, מכיוון שציוד ההקלטה באותה תקופה לא היה יכול לקלוט את צלילו העדין והלא כיווני. באותו זמן פותחה ה"טובה להקלטה" (Recording Tuba), שפעמונה פנה לפנים כדי להקל לקלוט את צלילה. בשנות השלושים, עידן הסווינג, כבר לא הייתה הטובה כלי ג'אז מקובל.
אחרי היעדרות של כשלושים שנים מהזרם המרכזי של הג'אז, בהן שימשה בעיקר בהרכבי דיקסילנד ג'אז, חזרה הטובה לבמה בעיבודיו של גיל אוונס, שמצא עניין בעושר התזמורי שהציעו לג'אז כלים המזוהים עם המסורת הקלאסית כקרן יער, בסון, אבוב, חליל צד וטובה. אוואנס השתמש בטובה באופן המושפע מהמסורת הקלאסית - לא ככלי בס רועם, אלא ככלי נשיפה בעל צליל עמוק, ששימש כחלק מחטיבת כלי הנשיפה וניגן קווים מלודיים בעלי אופי לירי ותפקידים הרמוניים.
במקביל להתפתחויות בזרם המרכזי של הג'אז, היו תמיד הטובה או הסוזאפון כלי הבס בתזמורת כלי נשיפה בסגנון ה-Second Line, שנולד בניו-אורלינס ומאפיין אותה, אך נפוץ במקומות רבים בעולם. תזמורות אלה מנגנות באירועים משמחים, לוויות וקונצרטים.
הסוזאפון משמש גם בתזמורות Shout Band, האופייניות לכנסיות השחורות בארצות הברית ומורכבות מטרומבונים רבים, בריטון תופים וסוזאפון.
תפקיד > מוזיקה בלקנית

בתזמורות כלי נשיפה בלקניות מקובל השימוש בסוג של טובה הנקרא הליקון.
תפקיד > תזמורות נוער ותזמורות צועדות

הטובה היא כלי הבס המקובל בתזמורות נוער, תזמורות כלי נשיפה, תזמורות צועדות כמו תזמורות קולג' ותזמורות משטרה וצבא, כמו תזמורת צה"ל. בניגוד להרכבים אחרים, בתזמורות אלו מקובל שיותר מנגן אחד מנגן בטובה. בתזמורות גדולות במיוחד יכולים להשתתף אפילו עשרות נגני טובה או סוזאפון.
סוגים > טובות קונטרבס

טובה בסי במול (BBb) היא הטובה הנפוצה ביותר, והיא משמשת נגנים חובבים ומקצועיים בסיטואציות מוזיקליות מגוונות. מקובלת מאוד בתזמורות כלי נשיפה.
טובה בדו (CC) מקובלת בתזמורות קלאסיות, במיוחד בארצות הברית וכך גם בישראל. משמשת לעיתים גם לנגינה סולנית.
סוגים > טובות בס

טובה במי במול משמשת גם היא בתזמורות כלי נשיפה, בעיקר באנגליה, בהן היא מנגנת אוקטבה גבוה יותר את תפקיד הטובה בסי במול או מנגנת תפקיד עצמאי. משמשת לעיתים גם ככלי סולני.
טובה בפה משמשת נגנים מקצועיים לנגינה סולנית ולביצוע תפקידים גבוהים ביצירות תזמורתיות קלאסיות. השימוש בה נפוץ במיוחד בתזמורות גרמניות.
סוגים > טובה וגנריאנית

טובה וגנריאנית היא כלי נגינה נדיר, אשר משלב אלמנטים טוניים של קרן יער וטרומבון. הכלי הומצא על ידי ריכרד וגנר ונקרא על שמו. לראשונה נעשה בו שימוש במחזור האופרות טבעת הניבלונגים, ומאז השתמשו בו מלחינים רבים וביניהם ברוקנר בסימפוניה מספר 7 ומספר 8 שלו וריכרד שטראוס בסימפוניית האלפים.
סוגים > סוזאפון

הסוזאפון הוא גרסה של הטובה העוטפת את גוף הנגן ויושבת על כתפו. כיום, הוא משמש בעיקר לנגינה בצעידה. רוב הסוזאפונים הם בסי במול.
סוגים > הליקון

ההליקון הוא אביו של הסוזאפון. הוא קטן ממנו ועוטף גם הוא את גוף הנגן ויושב על כתפו. מקובל להשתמש בהליקון במזרח אירופה, ובפרט בתזמורות כלי נשיפה בלקניות.
משפחת הטובה

בדומה למשפחת הסקסופונים, השם 'טובה' משמש גם למשפחת כלים הבנויים באופן דומה לטובות שתוארו למעלה, אך מנעדם גבוה יותר. עם משפחה זו נמנים הכלים בסעיף הקודם, וכן הכלים הבאים:
המלופון הנקרא לעיתים אלט אופוניום.
האופוניום הדומה במנעדו לקרן הבריטון (בנוסף למנעד הבריטון, יכול לרדת עוד אוקטבה וקוורטה זכה מטה), אך מתאפיין בצליל רך ועמוק יותר. גרסה מוקדמת יותר של הכלי נקראה גם טובת טנור.
הפלוגלהורן, הוא בעצם אופוניום אוקטבה מעלה (או טובה שתי אוקטבות מעלה).
האופוניום והפלוגלהורן מיוצרים כמעט ללא יוצא מן הכלל בסי במול. המלופון, מיוצר על פי רוב בפה.
המנעד המקסימלי של כל הכלים ממשפחת האופוניום (משפחת הטובה) ללא פלג'אולטים (צלילי צפצוף) הוא 4 אוקטבות וספטימה גדולה.
הכלי קרן הבריטון, והכלי אלטהורן, אינם ממשפחת הטובות. שניהם שייכים למשפחת הקרנות.
מנעד

קיימים הבדלי מנעד בין הטובות השונות. קל יותר להפיק צלילים נמוכים במיוחד מטובה בסי במול או בדו, במיוחד אם צנרת הכלי רחבה; בהתאמה, קל יותר להפיק צלילים גבוהים מכלים קטנים כטובה בפה או במי במול. עם זאת, מנעד הנגינה תלוי מאוד בנגן ומיומנותו, יש נגנים המרחיבים את המנעד המקובל מעלה ומטה, בעוד נגנים חובבים רבים לא יוכלו להפיק מן הכלי את כל המנעד המקובל.
טרנספוזיציה

בניגוד לרוב כלי הנשיפה, טובות הבס והקונטרבס הן כלים ללא טרנספוזיציה, על נגן הטובה להכיר את האצבועים המתאימים לטובות השונות.
בעוד בדרך כלל מעיד שם צליל הנלווה לשם הכלי על הטרנספוזיציה שלו, כמו במקרה של חצוצרה בסי במול או סקסופון במי במול, שם הצליל הנלווה לשמה של הטובה מעיד על הצליל הנמוך ביותר שהיא מפיקה ללא שימוש בשסתומים.
אין מוסכמה גורפת בנוגע לטרנספוזיציה לאלטהורן, הבריטון והאופוניום, ותפקידים נכתבים עם או ללא טרנספוזיציה, בהתאם להחלטת המעבד או המלחין והמוסכמות באזורם או תחומם המוזיקלי.
האזנה

רביעיית הטובות סוטו ווצ'ה קטעים מתוך הקלטות בתחתית העמוד.
Canadian Brass חמישיית כלי נשיפה ממתכת. בתחתית דף הפתיחה מימין ניתן לבחור בין מספר הקלטות מלאות.
Ride of the Valkyries להאזנה בפרויקט גוטנברג.
הערות שוליים

↑  Definition of TUBA, www.merriam-webster.com (באנגלית)
↑  http://www.latin-dictionary.org/Latin-English-Dictionary/tubus
| כלי נגינה מרכזיים במוזיקה המערבית |
| --- | --- | --- |
| כלי נשיפה ממתכת | חצוצרה • קרן יער • טרומבון • בריטון • טובה |  |
| כלי נשיפה מעץ | פיקולו • חליל צד • אבוב • קלרינט • בסון • סקסופון • קרן אנגלית |  |
| כלי פריטה | נבל • גיטרה • גיטרה בס |  |
| כלי קשת | כינור • ויולה • צ'לו • קונטרבס |  |
| כלי הקשה | תופים • מצלתיים • קסילופון • טימפני • צ'יימס |  |
| כלי מקלדת | פסנתר • עוגב • צ'מבלו • אורגן חשמלי • מקלדת אלקטרונית |  |
| --- | --- |
בקרת זהויות :  NLI: 987007553514605171  BnF: cb12270906s (data)  GND: 4061130-9  LCCN: sh85138369  MusicBrainz: e297fcf6-29a7-4673-a15d-a6f54819b2d1  NDL: 00577671  NKC: ph1035374 
טובה עם שסתומים ישרים
"טובת הקלטה". הפעמון הפונה לפנים נועד להקל על קליטת הצליל באמצעי ההקלטה המוקדמים.
ה- Hot 8 תזמורת Second Line מניו-אורלינס, מנגנת בצעידה (נגן הסוזאפון באמצע התמונה)
הליקון
טובה וגנריאנית
טרגו ניאמץ

| --- | --- |
סמל טרגו ניאמץסמל טרגו ניאמץ

 מדינה:  רומניה רומניה
 מחוז:  מחוז ניאמץ
 חבל ארץ:  מולדובה
 ראש העיר:  וָסילֶה הארפּה
 בירת העיר:  טרגו ניאמץ 
 תאריך ייסוד:  המאה ה-14
 גובה:  365.000000 מטרים
 אוכלוסייה:  ‏
  ‑ בעיר:  18,029 (1 בדצמבר 2021)
 קואורדינטות:  47°12′09″N 26°21′31″E﻿ / ﻿47.2025°N 26.358611111111°E﻿ / 47.2025; 26.358611111111 
 אזור זמן:  UTC +2
 http://www.primariatgneamt.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור טרגו ניאמץ(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור טרגו ניאמץ  he tabBackground:;tabBorder:#aaa;defaultTab:0;
 
טֶרגוּ נְיאַמץ (ברומנית: Târgu Neamţ; משמעות השם: "היריד ניאמץ" - "ניאמץ" = "גרמני" או "נכרי", לפי מצודת ניאמץ  או ניאמצולוי  (Cetatea Neamţului) - "המבצר של הגרמני" או "המבצר של הנכרי"; ביידיש: נְיאַמץ) היא עיר במחוז ניאמץ, בחבל מולדובה, רומניה.
העיר, שהיא מן העתיקות בערי מולדובה, מוזכרת במסמך המתוארך לשלהי המאה ה-14. נכון לשנת 2002 חיים במקום 20,496 תושבים. בעיר שוכן מצודת ניאמץ שנבנתה בסוף המאה ה-14. באזור נמצא גם "המנזר ניאמץ" (Mânăstirea Neamţului), שהוא מהמנזרים העתיקים ביותר ברומניה.
בשנת 1710 הופצה בעיר עלילת הדם הראשונה בהיסטוריה הרומנית. מסוף המאה ה-19 ועד לשואה כיהן בה הרב חיים מרדכי רולר כרב העיירה. בפסח של שנת 1944 גורשו כל יהודי העיירה לבוחוש בגירוש כפוי באיומי נשק שהתבצע ברגל ובעגלות. לאחר השואה היה רבה של העיר הרב שלום דרמר, שלאחר מכן עלה לישראל וכיהן כרבה של העיר קריית גת. בזכות פעולתו של הרב דרמר הייתה טרגו ניאמץ מהקהילות היחידות ברומניה בהם המשיך להתקיים תלמוד תורה לאחר שהשלטונות פעלו לסגירת תלמודי התורה ברחבי רומניה.
ראו גם

עלילות דם בהיסטוריה הרומנית
הערות שוליים

↑  וע 001161/02, 17 באוגוסט 2003, וע 001909/03, 10 באוגוסט 2004
↑  הרב ד"ר משה רוזן, אחיה של אנה פאוקר, המנהיגה הקומוניסטית הידועה, לימד בתלמוד תורה, מעריב, 12 באוקטובר 1986
| --- | --- |
בקרת זהויות :  NLI: 987007316314405171  NKC: ge1094597 
ערך זה הוא קצרמרבנושא יישובים ברומניה. אתם מוזמנים לתרום לוויקיפדיה ו.
טלסטו

| --- | --- |

 כוכב האם
 כוכב אם:  השמש
 מידע כללי
 סוג:  ירח
 ירח של:  שבתאי
 תאריך גילוי:  8 באפריל 1980 
 מגלה:  Bradford A. Smith, הרולד ריטסמה, Stephen M. Larson 
 על שם:  Telesto 
 מאפיינים מסלוליים
 ציר חצי-ראשי:  294,619 ק"מ
 אקסצנטריות:  0.0002
 זמן הקפה:  1.887802 ימים
 נטיית מסלול:  1.19°
 מאפיינים פיזיים
 ממדים:  6.2±0.2 ק"מ
 שטח פנים:  ‎8.3×107‎ קמ"ר
 נפח:  7,986 קמ"ק
 מסה:  4,046,404,769,362,420 ק"ג
 צפיפות ממוצעת:  0.5 גרם/סמ"ק
 תאוצת הכובד בקו המשווה:  0.00048 מטר/שנייה2
 בהירות נראית:  18.7 
 מהירות מילוט:  0.007 ק"מ/שנייה
 טמפרטורה ממוצעת:  93 K
 
טלסטו (באנגלית: Telesto, מוכר גם כ-S/1980 S13) הוא ירח של כוכב הלכת שבתאי. קרוי על שם אוקיאנידה טלסטו מהמיתולוגיה היוונית.
גילוי ומחקר

הירח התגלה ב-1980 על ידי צוות חוקרים מאוניברסיטת אריזונה. תחילה הירח הקטן קיבל את השם S/1980 S13 ולאחריו Saturn XIII ו Tethys B. השם טלסטו התקבע ב-1983.
הצילום הראשון של טלסטו הגיע ממשימת החלל קאסיני ב-2005. ב-2009 מידע ממשימת חלל זה עזר לפענח את ההרכב של הכימי של הירחים הקטנים של שבתאי
מסלול הקפה

טלסטו נמצא במסלול משותף עם הירחים קליפסו וטתיס. טלסו נמצא בנקודת לגראנז' L4 ‏, 60° לפני טתיס על אותו המסלול. קליפסו וטלסטו התגלו יחדיו והם הירחים הטרוייאנים של טתיס.
הערות שוליים

↑  A new Saturnian satellite near Dione's L4 point
↑  Observations of the Saturn E ring and a new satellite
↑  Spectral investigations of the Saturn system icy satellites by Cassini-VIMS
| 146 ירחי שבתאי |
| --- | --- | --- |
| ירחים רועי הטבעת | S/2009 S 1 • הירחים הקטנים • פאן • דפניס • אטלס • פרומתאוס • (S/2004 S 6 • S/2004 S 4 • S/2004 S 3) • פנדורה |  |
| שותפי מסלול | אפימתאוס • יאנוס |  |
| טבעת G | אגיאון |  |
| אלקיאונידס | מתונה • אנתה • פאליני |  |
| הירחים הפנימיים הגדולים (עם הטרויאנים) | מימס • אנקלדוס • טתיס • (טלסטו • קליפסו) • דיוני • (הלנה • פולידפקיס) |  |
| ירחים גדולים אחרים | ריאה • טיטאן • היפריון • יאפטוס |  |
| הירחים האינואיטיים | S/2019 S 1 ‏ • קיוויאוק • S/2005 S 4 ‏ • S/2020 S 1 ‏ • איג'ירק • פאליאק • S/2004 S 31 ‏ • טרקק • סיארנק • S/2019 S 14 ‏ • S/2020 S 3 ‏ • S/2020 S 5 ‏ |  |
| הירחים הגליקיים | אלביוריקס • בווין • S/2007 S 8 ‏ •Saturn LX ‏ • אריאפוס • טארבוס • S/2020 S 4 ‏ |  |
| הירחים הנורדיים | פיבי • S/2006 S 20 ‏ • S/2006 S 9 ‏ • סקאד'י • S/2007 S 5 ‏• S/2007 S 7 ‏ • S/2007 S 2 ‏ • S/2004 S 37 ‏ • S/2004 S 47 ‏ • S/2004 S 40 ‏ • S/2019 S 2 ‏ • S/2019 S 3 ‏ • S/2020 S 7 ‏ • סקול • S/2020 S 2 ‏ • S/2019 S 4 ‏ • S/2004 S 41 ‏ • S/2004 S 42 ‏ • הירוקין • גרייפ • S/2004 S 13 ‏ • S/2007 S 6 ‏ • מונדילפארי • S/2006 S 1 ‏ • S/2004 S 43 ‏ • S/2006 S 10 ‏ • S/2019 S 5 ‏ • גרידר • ברגלמיר • ג'רנסאקה • נארווי • סוטונגר • S/2007 S 3 ‏ • S/2004 S 44 ‏ • S/2004 S 45 ‏ • האטי • S/2004 S 17 ‏ • S/2006 S 11 ‏ • S/2004 S 12 ‏ • אגת'ר • S/2006 S 13 ‏ • S/2007 S 9 ‏ • S/2019 S 7 ‏ • S/2019 S 8 ‏ • פרבאוטי • ת'רימר • בסטלה • S/2019 S 9 ‏ • S/2004 S 46 ‏ • אנגרבודה • S/2019 S 11 ‏ • אגיר • בלי • S/2019 S 10 ‏ • S/2019 S 12 ‏ • גרד • S/2019 S 13 ‏ • S/2006 S 14 ‏ • גונלוד • S/2019 S 15 ‏ • S/2020 S 6 ‏ • S/2004 S 7 ‏ • S/2006 S 3 ‏ • S/2005 S 5 ‏ • סקריימיר • S/2006 S 16 ‏ • S/2006 S 15 ‏ • S/2004 S 28 ‏ • S/2020 S 8 ‏ • אלוולדי • קארי • S/2004 S 48 ‏ • גיירוד • פנריר • S/2004 S 50 ‏ • S/2006 S 17 ‏ • S/2004 S 49 ‏ • S/2019 S 17 ‏ • סורטור • S/2006 S 18 ‏ • לוגי • יימיר • S/2019 S 19 ‏ • S/2004 S 21 ‏ • S/2019 S 18 ‏ • S/2004 S 39 ‏ • S/2019 S 16 ‏ • S/2004 S 53 ‏ • S/2004 S 36 • ת'יאזי • S/2019 S 20 ‏ • S/2006 S 19 ‏ • Saturn LXIV • פורנג'וט • S/2004 S 51 ‏ • S/2020 S 10 ‏ • S/2020 S 9 ‏ • Saturn LVIII • S/2019 S 21 ‏ • S/2004 S 52 ‏ |  |
| מסלול חיצוני | S/2006 S 12 ‏ • S/2019 S 6 ‏ • S/2004 S 24 |  |
יובל רותם

ערך זה עוסק בדיפלומט ישראלי שכיהן כמנכ"ל משרד החוץ. אם התכוונתם לשחיין, ראו .
יובל רותם (נולד ב-21 במרץ 1959) הוא דיפלומט ישראלי שכיהן כמנכ"ל משרד החוץ, קודם לכן שימש כראש מערך הדיפלומטיה הציבורית במשרד החוץ, כראש מטה שר החוץ, וכשגריר ישראל באוסטרליה ובניו זילנד.